รัฐมนตรีว่าการกระทรวงมหาดไทย สั่งการจังหวัดที่ได้รับเสียหายจากพายุฤดูร้อน เร่งเข้าช่วยเหลือประชาชนให้ทันต่อสถานการณ์
รัฐมนตรีว่าการกระทรวงมหาดไทย สั่งการจังหวัดที่ได้รับเสียหายจากพายุฤดูร้อน เร่งเข้าช่วยเหลือประชาชนให้ทันต่อสถานการณ์พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะผู้บัญชาการป้องกันและบรรเทาสาธารณภัยแห่งชาติ เปิดเผยว่า จากที่กรมอุตุนิยมวิทยาแจ้งว่าจะเกิดพายุฤดูร้อน ในวันที่ 10-13 พฤษภาคมนี้ และกองบัญชาการป้องกันและบรรเทาสาธารณภัยกลาง ได้แจ้งประสานจังหวัดและศูนย์ป้องกันและบรรเทาสาธารณภัยเขตในพื้นที่เสี่ยงภัยเฝ้าระวังเตรียมพร้อมรับมือพายุฤดูร้อนเพื่อดูแลประชาชนแล้วนั้น ขณะนี้ปรากฏว่า พายุฤดูร้อนสร้างความเสียหายให้กับบ้านเรือน ประชาชนและพื้นที่การเกษตรในบางพื้นที่ จึงได้สั่งการให้หน่วยงานที่เกี่ยวข้องเร่งให้ความช่วยเหลือประชาชนให้ต่อสถานการณ์ เพื่อบรรเทาความเดือดร้อนของประชาชนโดยเร็วที่สุด พร้อมเน้นย้ำให้จังหวัดติดตามสภาพอากาศ และแนวโน้มสถานการณ์ภัยตลอด 24 ชั่วโมง พร้อมระดมกำลังเจ้าหน้าที่และเครื่องจักรกลสาธารณภัยให้พร้อมปฏิบัติการเผชิญเหตุและช่วยเหลือผู้ประสบภัยทันที อีกทั้งแจ้งเตือนประชาชนติดตามพยากรณ์อากาศและปฏิบัติตามประกาศเตือนภัยอย่างเคร่งครัด ประชาชนที่ได้รับความเดือดร้อนจากสถานการณ์ภัยสามารถติดต่อได้โดยด่วนทางสายด่วนนิรภัย 1784 ตลอด 24 ชั่วโมง